Kordamine: Aatomi ehitus ja tema seos perioodilisussüsteemiga.
Siin on kokkuvõtlikult varem põhikoolis õpitud mõisted. 

Aatom koosneb tuumast ja elektronkattest. 
Aastomi osakesed: 
Prooton – positiivse (+) laenguga, asub tuumas, mass on 1 amü 
Neutron – laenguta (0), asub tuumas. Mass on 1 amü.
Elektron – negatiivse (−) laenguga, asub elektronkihtidel ( ümber tuuma),
Elektroni mass on 1/ 2000 amü   ( 1 : 2000 ehk 0,0005 amü)
(Amü on aatommassiühik, spetsiaalne ühik üliväikeste osakeste jaoks) 
Aatomnumber (järjenumber)  = näitab tuumalaengut =  prootonite arv tuumas
  Aatomis on prootonite arv võrdne elektronide arvuga ( ehk + ja – on võrdselt)
Aatom tervikuna on neutraalne ( ilma laenguta)
Aatomi tuum on postitiivne ( sest selles on ju + laenguga prootonid ja neutraalsed neutronid)
Massiarv  = prootonite + neutronite arv. 
Kuna elektronide mass on tühine ( 2000 korda kergem kui prooton või neutron), siis põhiosa aatomi massist on tuumas ja seda väljendab massiarv. 
Selle leiab nii: elemendi sümboli all on aatommass. Selle ümardate täisarvuks ja saategi massiarvu.
Neutronite arvu saate, kui lahutate massiarvust prootonite arvu ( järjenumbri)
Näiteks Na: järjenumber 11 ( tal on 11 prootonit)
Aatommass on 22, 98, seega massiarv on 23. Ja neutroneid on 23 – 11 = 12


Elektronid paiknevad kihtidena, kus saab olla  kindel arv elektrone
1. Kiht   		2e
2. Kiht 		8e
3. Kiht		18e
4. Kiht		32e

Viimane ehk väliskiht: max 8 e
🧪 
Aatomi ehituse seos perioodilisustabeliga
Elemendid on tabelis tuumalaengu järgi reastatud. 
Periood (rida) näitab, mitu elektronkihti aatomil on. Tabelis on 7 perioodi
Rühm (veerg) näitab, mitu väliskihi elektroni on A rühma elementidel. 
Tabelis on 8 A rühma ja 8 B rühma. ( tähistatud rooma numbritega, näiteks IA, IIA jne)
(B rühma elementidel on enamasti 2 elektroni väliskihil)
Näide: Na (naatrium) asub 3. perioodis, tal on 3 elektronkihti
Asub IA rühmas, tal on väliskihis 1 elektron
Elektronid paiknevad: 2, 8, 1 Elektronskeem: Na: +11/ 2) 8) 1)

